**10. pielikums**

*Platformas “Biomedicīnas un fotonikas pētniecības*

*platforma inovatīvu produktu radīšanai (BioPhoT)”*

*pētniecības un inovāciju projektu konkursa nolikumam*

**Pētniecības un inovāciju projektu (PIP) pieteikumu 2.kārtas administratīvās atbilstības kritēriju vērtēšanas metodika**

1. Metodika projekta pieteikuma atbilstības izvērtēšanai administratīvās vērtēšanas kritērijiem (turpmāk – metodika) izstrādāta, ievērojot Ministru kabineta 2018. gada 4. septembra noteikumus Nr. 560 „Valsts pētījumu programmu projektu īstenošanas kārtība” (turpmāk – MK noteikumi) un Ilgtermiņa valsts pētījumu programmas “Biomedicīnas un fotonikas pētniecības platforma inovatīvu produktu radīšanai” (BioPhoT) Platformas projektu vadības grupas 2025. gada 25. marta protokolu Nr. 1 apstiprināto Platformas “Biomedicīnas un fotonikas pētniecības platforma inovatīvu produktu radīšanai (BioPhoT)” pētniecības un inovāciju projektu konkursa nolikumu (turpmāk – nolikums).

2. Projekta pieteikuma atbilstību administratīvās vērtēšanas kritērijiemizvērtē Latvijas Zinātnes padome (turpmāk – padome) atbilstoši nolikuma 52.punkta noteiktajai kārtībai no projektu pieteikumu iesniegšanas termiņa beigām, kas noteikts nolikuma 46. punktā.

3. Padome izvērtē projekta pieteikuma atbilstību MK noteikumu 19.1., 19.2., 19.3., 19.4., 19.5., 19.6., 19.7., un 19.8. apakšpunktā minētajiem administratīvajiem kritērijiem, kuri saskaņā ar nolikuma 53.1. apakšpunktu ir nepapildināmi administratīvie kritēriji, un nolikuma 53.2. apakšpunktā minētajiem nepapildināmajiem papildu administratīvajiem kritērijiem.

4. Nolikuma 9. pielikumu “Pētniecības un inovāciju projektu (PIP) pieteikumu 2.kārtas administratīvās atbilstības kritēriju vērtēšanas veidlapa” padome aizpilda, pie katra kritērija norādot, vai tas ir izpildīts. Ja kritērijs ir izpildīts pilnā apjomā, norāda “Jā”, savukārt, ja kritērijs nav izpildīts vai daļēji izpildīts, norāda “Nē”. Ja par kādu kritēriju tiek norādīts “Nē”, administratīvā izvērtējuma veidlapas kolonnā “Izpilde” norāda, kāpēc kritērijs nav izpildīts.

5. Padome apkopo administratīvās izvērtēšanas rezultātus. Ja ir projekta pieteikumi, kas neatbilst administratīvās vērtēšanas kritērijiem, padome tos apkopo sarakstā, klāt pievienojot padomes aizpildītās administratīvās vērtēšanas kritēriju veidlapas un nodod komisijai lēmuma pieņemšanai atbilstoši MK noteikumu 21. punktam un nolikuma 54. un 56. punktam.

|  |  |  |  |
| --- | --- | --- | --- |
| Nr. p.k. | **Administratīvās atbilstības kritērijs**  *Atbilstoši MK noteikumu 19.1. – 19.9. apakšpunktam* | **Izpilde**  *Visu kritēriju atbilstības pārbaudi veic, ievērojot šādus nosacījumus* | Jā/Nē |
| 1. | projekta pieteikums ir pilnībā aizpildīts, noformēts un iesniegts, izmantojot informācijas sistēmu  *(MK noteikumu 19.1. apakšpunkts)* | *Padome pārbauda, vai projekta pieteikums ir iesniegts Nacionālajā zinātniskās darbības informācijas sistēmā (turpmāk – informācijas sistēma) līdz konkursa sludinājumā un nolikuma 46.punktā norādītā projektu pieteikumu iesniegšanas termiņa beigām. Ir iesniegts projekta pieteikums, aizpildītas visas nepieciešamās sadaļas atbilstoši nolikuma 6. pielikuma “Platformas projekta 2. kārtas pieteikuma noformēšanas un iesniegšanas metodika”.*  *Visi apliecinājumi (projekta pieteikuma D daļa “Projekta iesniedzēja apliecinājums”, E daļa “Projekta sadarbības partnera-zinātniskās institūcijas apliecinājums” ir parakstīti ar atbilstošo institūciju vadības drošu elektronisko parakstu vai nogādāti padomē līdz projektu pieteikumu iesniegšanas termiņa beigām, kas noteikts nolikuma 46. punktā.* |  |
| 2. | ir iesniegts projekta pieteikuma attiecīgo sadaļu tulkojums angļu valodā atbilstoši konkursa nolikuma prasībām  *(MK noteikumu 19.2. apakšpunkts)* | *Padome pārbauda, vai atbilstoši iesniegšanas metodikas 2. punktam projekta pieteikuma A daļa “Vispārīgā informācija” un tās nodaļas ir aizpildītas latviešu un angļu valodā, B daļa “Projekta apraksts” un C daļa “Curriculum Vitae” ir aizpildītas angļu valodā (projektu iesniedzējam ir tiesības pievienot tulkojumu latviešu valodā), savukārt D daļa “Projekta iesniedzēja apliecinājums”, E daļa “Projekta sadarbības partnera - zinātniskās institūcijas apliecinājums”, F daļa “Finanšu apgrozījuma pārskata veidlapa”, G daļa “Darbības, kurām nav saimnieciska rakstura”* |  |
| 3. | ir izpildītas konkursa nolikuma prasības par zinātniskās grupas dalības nosacījumiem  *(MK noteikumu 19.3. apakšpunkts)* | *Padome pārbauda, vai zinātniskās grupas locekļi atbilst prasībām nolikuma III nodaļā, pārbaudot projekta pieteikuma A daļas “Vispārīgā informācija” 2. nodaļā “Zinātniskā grupa” minēto..*  *Projekta vadītājam, projekta galvenajiem izpildītājiem un projekta izpildītājiem jāatbilst MK noteikumu 2.12.,3 2.12.,4 2.12.,5 2.12.6 apakšpunktā noteiktajam.*  *Projekta sadarbības partneris projekta īstenošanā var iesaistīties tostarp ar cilvēkresursiem, kas projekta īstenošanā piedalās kā galvenie izpildītāji vai izpildītāji, atbilstoši nolikuma 25. punktam* |  |
| 4. | projektu īsteno zinātniskajā institūcijā, kas atbilst šo noteikumu prasībām  *(MK noteikumu 19.4. apakšpunkts)* | *Padome pārbauda, vai zinātniskā institūcija atbilst MK noteikumu 2.12. apakšpunktam, ir iesniegta projekta pieteikuma D daļa “Projekta iesniedzēja apliecinājums”.*  *Lai apliecinātu atbilstību pētniecības organizācijas definīcijai, pārbauda zinātniskās institūcijas iesniegto finanšu vadības un grāmatvedības politiku un finanšu apgrozījuma pārskats (projekta pieteikuma F daļa “Finanšu apgrozījuma pārskata veidlapa”), kā arī, ja zinātniskajai institūcijai ir privātie investori, iesniedz zinātniskās institūcijas apliecinājumu par ar šo projektu saistītās pētniecības rezultātu neizmantošanu komerciāliem mērķiem.*  *Finanšu vadības un grāmatvedības politiku pārbauda, ņemot vērā šādus aspektus:*   * *tajā ir definētas un aprakstītas institūcijas pamatdarbības, kurām nav saimnieciska rakstura, atbilstoši MK noteikumu 2.2. apakšpunktam;* * *tajā ieņēmumu un izdevumu uzskaites dimensijās ir paredzēta minēto pamatdarbību finanšu plūsmu nodalīšana no darbībām ar saimniecisku raksturu.*   *Projekta pieteikuma F daļā “Finanšu apgrozījuma pārskata veidlapa” sniegtajai informācijai jāatbilst tai informācijai, kas sniegta finanšu vadības un grāmatvedības politikā.*  Click or tap here to enter text. |  |
| 5. | ja projekta īstenošanā piedalās sadarbības partneris, tas atbilst šo noteikumu un konkursa nolikuma prasībām  *(MK noteikumu 19.5. apakšpunkts)* | *Padome pārbauda, vai projekta sadarbības partneris – zinātniskā institūcija atbilst MK noteikumu 2.18., 2.12. un 9.3. apakšpunktam, savukārt projekta sadarbības partneris – valsts institūcija atbilst noteikumu 2.18. un 9.3. apakšpunktam, ir iesniegti un parakstīti nepieciešamie apliecinājumi (projekta pieteikuma E daļa “Projekta sadarbības partnera-zinātniskās institūcijas apliecinājums”, kas atbilst attiecīgajām veidlapām.*  *Projekta sadarbības partneris – zinātniskā institūcija:*  *Lai apliecinātu atbilstību pētniecības organizācijas definīcijai, pārbauda zinātniskās institūcijas iesniegto finanšu vadības un grāmatvedības politiku un finanšu apgrozījuma pārskats (projekta pieteikuma F daļa “Finanšu apgrozījuma pārskata veidlapa”), kā arī, ja zinātniskajai institūcijai ir privātie investori, iesniedz zinātniskās institūcijas apliecinājumu par ar šo projektu saistītās pētniecības rezultātu neizmantošanu komerciāliem mērķiem.*  *Finanšu vadības un grāmatvedības politiku pārbauda, ņemot vērā šādus kritērijus:*  *1)tajā ir definētas un aprakstītas institūcijas pamatdarbības, kurām nav saimnieciska rakstura, atbilstoši noteikumu 2.2. apakšpunktam;*  *2)tajā ieņēmumu un izdevumu uzskaites dimensijās ir paredzēta minēto pamatdarbību finanšu plūsmu nodalīšana no darbībām ar saimniecisku raksturu.*  *Projekta pieteikuma F daļa “Finanšu apgrozījuma pārskata veidlapa” sniegtajai informācijai jāatbilst tai informācijai, kas sniegta finanšu vadības un grāmatvedības politikā.*  Click or tap here to enter text. |  |
| 6. | projekta pieteikumā norādītās attiecināmās izmaksas atbilst konkursa nolikumā noteiktajām prasībām  *(MK noteikumu 19.6. apakšpunkts)* | *Padome pārbauda, vai projekta pieteikuma A daļas “Vispārīgā informācija” 4. nodaļā “Projekta budžets” norādītās izmaksu pozīcijas atbilst MK noteikumu 69.11. punkta prasībām un projekta netiešās attiecināmās izmaksas atbilst MK noteikumu 69.112. apakšpunktam.* |  |
| 7. | projekts atbilst noteikumu 2.1. apakšpunktam  *(MK noteikumu 19.7. apakšpunkts)* | *Padome pārbauda, vai projekta iesniedzējs un sadarbības partneris ir iesniedzis datus par projekta pieteikuma ietvaros paredzētajām darbībām, kurām nav saimnieciska rakstura, atbilstoši projekta pieteikuma G daļai “Darbības, kurām nav saimnieciska rakstura”. Minētās darbības atbilst MK noteikumu 11. punktā noteiktajām darbībām, kā arī ir savietojamas ar MK noteikumu 2.1 un 2.2. apakšpunktā noteikto darbību, kurām nav saimnieciska rakstura, veidiem.* |  |
| 8. | dubultā finansējuma riska neesība ar citiem publiskajiem finansēšanas avotiem, tai skaitā ar Eiropas Savienības fondu finansējumu, ko apliecina projekta iesniedzēja projekta pieteikumam pievienots apliecinājums  *(MK noteikumu 19.8. apakšpunkts)* | *Padome pārbauda, vai projekta iesniedzēja un sadarbības partnera (ja attiecināms) apliecinājumā (projekta pieteikuma D daļa “Projekta iesniedzēja apliecinājums”, projekta pieteikuma E daļa “Projekta sadarbības partnera-zinātniskās institūcijas apliecinājums” ir apliecināts, ka projektā nepastāv dubultā finansējuma risks.*  *Apliecinājumiem jābūt parakstītiem ar atbilstošo institūciju vadības drošu elektronisko parakstu vai nogādāti padomē līdz projektu pieteikumu iesniegšanas termiņa beigām, kas noteikts nolikuma 46. punktā.* |  |
| 9. | projekta pieteikumā ir paredzēts vismaz viens Nolikuma 47. punktā minētais rezultāts un kā obligāts - Nolikuma 47.4 punktā definētais rezultāts *(MK noteikumu 19.8. apakšpunkts un nolikuma 53.2.apakšpunkts)* | *Padome pārbauda, vai projekta pieteikumā (A daļas 3.punktā) ir ietverts vismaz viena Nolikuma 47. punktā minētā rezultāta un obligāti - Nolikuma 47.4 punktā definētā rezultāta izpildes apraksts.* |  |